ANEXA nr. 2

**ATRIBUȚII**

* **pentru postul de** Manager general la Unitatea pentru Implementarea de Programe de Transformare Digitală - UIPTD:

**Atribuţiile postului:**

1. Coordonează întreaga activitate a UIPTD;
2. Asigură coordonarea eficientă a tuturor activităților în vederea atingerii obiectivelor stabilite la cele mai înalte standarde de calitate, cu respectarea limitărilor de buget și timp;
3. Răspunde de gestionarea activităților din punct de vedere managerial, tehnic și financiar, precum și de legalitatea tuturor activităților și operațiunilor realizate de echipa de experți IT în procesul de analiză, dezvoltare, implementare, testare, monitorizare și administrare a soluțiilor informatice dezvoltate prin PNRR – C7 aflate în responsabilitatea ADR;
4. Coordonează sistemele de dezvoltare specifice aplicațiilor informatice majore, inclusiv coordonează personalul și urmărește cerințele proiectelor (informații/date necesare, programare, analiză);
5. Analizează și supervizează activitatea echipelor tehnice: analist de sistem, de procese, programatori și alți specialiști în dezvoltarea, întreținerea și administrarea cloud-ului guvernamental, precum și a soluțiilor informatice dezvoltate prin PNRR – C7 aflate în responsabilitatea ADR;
6. Stabilește relațiile de colaborare și asigurarea fluxului informațional între parteneri, autoritățile responsabile, team leaderi și beneficiarii - utilizatori distincți ai cloud-ului guvernamental și a soluțiilor informatice dezvoltate prin PNRR – C7 aflate în responsabilitatea ADR;
7. Identifică fluxurile de interoperabilitate cu alte sisteme informatice naționale ce dețin informații/date relevante în procesul de validare automată;
8. Planifică activitățile în cadrul UIPTD, stabilește responsabilitățile și monitorizează progresele față de obiectivele propuse: elaborează, analizează și prezintă rapoarte periodice de progres către conducerea ADR, cu respectarea termenelor prevăzute în diverse rapoarte de audit de sistem;
9. Asigură managementul riscurilor în cadrul activităților UIPTD;
10. Organizează reuniuni periodice ale UIPTD, cu participarea managementului ADR desemnat, în scopul cunoașterii stadiului și modului de implementare tehnică și financiară a activităților;
11. Asigură rezolvarea problemelor apărute în realizarea activităților și informează, în timp util, managementul ADR desemnat cu privire la spețele care nu pot fi soluționate de UIPTD;
12. Face propuneri de îmbunătățire a modului de lucru în cadrul UIPTD pentru maximizarea eficienței în vederea atingerii obiectivelor propuse;
13. Execută orice alte dispoziții primite de la președintele ADR și managementul desemnat ADR în realizarea obiectivelor pe termen scurt ale ADR, în limitele mandatului;
14. Orice alte atribuții specifice care sunt necesare în vederea îndeplinirii obiectivelor OUG nr. 30/2022.
* pentru postul de Team leader la Unitatea pentru Implementarea de Programe de Transformare Digitală - UIPTD:

**Atribuţiile postului:**

1. Coordonează activitatea echipei alocate din UIPTD în vederea atingerii obiectivelor din PNRR – C7 aflate în responsabilitatea ADR;
2. Raportează periodic Managerului general stadiul de realizare a obiectivelor alocate;
3. Participă la coordonarea eficientă a activităților alocate, în vederea atingerii obiectivelor stabilite la cele mai înalte standarde de calitate, cu respectarea limitărilor de buget și timp;
4. Coordonează sistemele de dezvoltare specifice aplicațiilor informatice majore, inclusiv personalul alocat și urmărește cerințele proiectelor (informații/date necesare, programare, analiză);
5. Colaborează cu echipele tehnice și de administrare a proiectelor pentru alinierea obiectivelor și a activităților;
6. Participă la planificarea activităților în cadrul UIPTD, la stabilirea responsabilităților pentru sarcinile alocate și monitorizarea progreselor atinse față de obiectivele propuse: elaborează, analizează și prezintă rapoarte periodice de progres către Managerul general și managementul ADR desemnat;
7. Participă la managementul riscurilor în cadrul activităților UIPTD;
8. Participă la reuniunile periodice ale UIPTD și raportează stadiul de implementare a activităților de care este responsabil;
9. Asigură rezolvarea problemelor apărute în realizarea activităților alocate și informează, în timp util, Managerul general și managementul ADR desemnat cu privire la spețele care nu pot fi soluționate la nivelul său;
10. Face propuneri de îmbunătățire a modului de lucru în cadrul echipei alocate pentru maximizarea eficienței în vederea atingerii obiectivelor propuse;
11. Orice alte atribuții specifice care sunt necesare în vederea îndeplinirii obiectivelor OUG nr. 30/2022.